Раззаков (аэропорт)

Исхак Раззаков атындагы аэропорт (мурдагы аталышы ― Исфана аэропорту) — Кыргызстандын Раззаков шаарын тейлөөчү аэропорт.

Аэропорт 1974-жылы пайдаланууга берилген. Совет мезгилинде Як-40,  Ан-24, Ан-26, Ан-28, BAE-146-200 сыяктуу учактарды жана тик учактардын бардык түрлөрүн кабыл алчу. Аэродромдо бир асфальт бетондолгон учуп-конуу тилкеси бар. (УКТ) – 1735 х35 м. Аэродромдук классы: «ЗС» ( ИКАОнун ченемдери) жана «Д» (ЭАКнын ченемдери). Республика ичиндеги ички каттамдар үчүн ылайыкталган .

Аэропорттун бекетинде жүргүнчүлөр үчүн бардык ыңгайлуу шарттар түзүлгөн, алар ― каттоочу орундар, жүргүнчүлөрдүн коопсуздугу үчүн текшерүүчү аппараттар, жүк лентасы, эне-бала бөлмөсү жана башкалар. Аэробекет комплекси күндүзү ички каттамдарды тейлөө үчүн ылайыкташтырылып курулган.

 Авиакомпаниялар жана багыттар 
АвиакомпанияБагытыЭскертүүлөрAsman AirlinesБишкекTez JetБишкек 

 Дагы караңыз 
Кыргыз Республикасындагы аэропорттор

 Булактар 

Категория:Исфана шаары
Категория:Кыргызстандын аэропорттору